न्यूज़ डेस्क , हल्द्वानी ( nainilive.com )- भाजपा में इन दिनों पूरी तरह से बगावतके बिगुल बजने लगे हैं। मेयर जोगेंद्र पाल सिंह रौतेला , भाजपा जिलाध्यक्ष प्रदीप बिष्ट व जिला महामंत्री प्रदीप जनौटी के खिलाफ भाजपा उत्तरी मंडल के पूर्व पदाधिकारियों ने आज मीडिया के सामने अपना आक्रोश जाहिर किया।
बीते दिनों पहले भाजपा उत्तरी मंडल के अध्यक्ष नवीन पंत महामंत्री निशांत टंडन समेत महिला मोर्चा के सभी पदाधिकारियों ने इस्तीफा दे दिया था और आज इन सभी पदाधिकारियों ने संयुक्त रूप से प्रेस कॉन्फ्रेंस करते हुए मेयर डॉ जोगेंद्र पाल सिंह रौतेला और भाजपा के जिला महामंत्री प्रदीप जनौटी पर तानाशाही करने का आरोप लगाया।
उत्तरी मंडल के पूर्व अध्यक्ष नवीन पंत ने कहा कि भाजपा जिला महामंत्री प्रदीप चुनौती ने उनके साथ अभद्र भाषा का प्रयोग किया। साथ ही उनको निर्देश दिया कि आप भाजपा कार्यालय में कोई बैठक नहीं कर सकते हैं। वहीं हल्द्वानी मेयर रौतेला उनके मंडल में कोई भी बैठक कर रहे हैं तो इस बात की उनको कोई जानकारी नहीं दी जा रही। साथ ही कई छोटे-बड़े निर्माण कार्य को भी उनके संज्ञान में नहीं लाया जा रहा है। आरोप लगाते हुए कहा कि पार्टी में दखल दे रहे महामंत्री को कार्यकर्ता नहीं कर्मचारी चाहिए।
नैनी लाइव (Naini Live) के साथ सोशल मीडिया में जुड़ कर नवीन ताज़ा समाचारों को प्राप्त करें। समाचार प्राप्त करने के लिए हमसे जुड़ें -
Naini Live is a news portal which provides news across Uttarakhand and Madhya Pradesh. We do provide advertisement services as well.